Կարլ Սիգբան

Կարլ Սիգբան (, ), շվեդ ֆիզիկոս, Շվեդիայի թագավորական ԳԱ անդամ (1922 թ.)։

Ավարտել է Լունդի համալսարանը (1911 թ.)։ 1920-1923 թվականներին Լունդի, 1923-1937 թվականներին Ուպսալայի համալսարանների պրոֆեսոր։ 1937 թվականից Շվեդիայի թագավորական Գիտությունների Անդամ ֆիզիկայի նոբելյան ինստիտուտի տնօրեն։ Աշխատանքները վերաբերում են ռենտգենյան ճառագայթների սպեկտրասկոպիային և միջուկային սպեկտրասկոպիային, որի հիմնադիրը Սիգբանն է։ Իր մշակած մեթոդների ու սարքերի օգնությամբ հետազոտել է ռենտգենյան սպեկտրները՝ հարստացնելով դրանց վերաբերյալ եղած տեղեկությունները։ Առաջինն է հայտնաբերել ու չափել ռենտգենյան ճառագայթների դիսպերսիան, փորձով ապացուցել, որ դրանց բեկման ցուցիչը փոքր է մեկից։ Պատրաստել է փոքր լայնության դիֆրակցիոն ցանց, որի օգնությամբ չափել է փափուկ ռենտգենյան ճառագայթների ալիքի երկարությունները։ Լոնդոնի թագավորական ընկերության անդամ (1933 թ.)։ ԽՍՀՄ ԳԱ արտասահմանյան անդամ (1958 թ.)։ Նոբելյան մրցանակակիր (1924 թ.)։

Ծանոթագրություններ 

Շվեդ ֆիզիկոսներ
Շվեդ նոբելյան մրցանակակիրներ
Ֆիզիկոսներ այբբենական կարգով
Լունդի համալսարանի շրջանավարտներ
Լոնդոնի թագավորական միության արտասահմանյան անդամներ
Ֆրանսիայի գիտությունների ակադեմիայի անդամներ
20-րդ դարի ֆիզիկոսներ
Փորձարարական ֆիզիկոսներ
Շվեդիայի գիտությունների թագավորական ակադեմիայի անդամներ
ԽՍՀՄ ԳԱ արտասահմանյան անդամներ
Ռուսաստանի գիտությունների ակադեմիայի արտասահմանյան անդամներ
Լոնդոնի թագավորական ընկերության անդամներ
Շվեդիայի ճարտարագիտական գիտությունների թագավորական ակադեմիայի անդամներ